ג'ונתן טאקר

ג'ונתן מוס טאקר (באנגלית: Jonathan Moss Tucker נולד ב-31 במאי 1982) הוא שחקן קולנוע וטלוויזיה אמריקאי-יהודי. מוכר בעיקר בשל תפקידיו בסרטי הקולנוע "המנסרים מטקסס", "בן ערובה" ו-"בעמק האלה" ומסדרת הטלוויזיה "ממלכה" כג'יי קולינה.

ביוגרפיה
טאקר נולד בבוסטון, במסצ'וסטס שבארצות הברית לאב קתולי ולאם יהודייה. אמו אשת יחסי ציבור ואביו מרצה לאמנות באוניברסיטת מסצ'וסטס המתמחה בקלוד מונה. בילדותו למד בלט, וכשהיה בכיתה ג' החל לגלם את דמותו של פריץ במופע "מפצח האגוזים" שהועלה בבלט של בוסטון. הוא גילם תפקיד זה במשך חמש שנים. אף שגדל בבוסטון, למד בבית ספר תיכון פרטי בתנאי פנימייה באוהיי שבקליפורניה.

 קריירה 
החל כנער להשתתף במספר סרטי קולנוע: "צרות במערב" (1994) בבימויו של טרנס היל, "בזמן שגנבת" (1996), "סליפרס" (1996) בבימויו של בארי לוינסון, ו-"חמש ילדות יפות" (1999) בבימויה של סופיה קופולה. בשנת 2000 לוהק לתפקיד הראשי בקומדיה הרומנטית "100 בנות". לאחר סיום לימודיו בתיכון, התקבל לאוניברסיטת קולומביה, אך ויתר והעדיף להתרכז בקריירת המשחק.

בשנים הבאות כיכב בסרטים "מים עמוקים" (2001), "המנסרים מטקסס" (2003), "סטייטסייד" (2004), "קרימינל" (2004), "בן ערובה" (2005), "פעימה" (2006), "האהבה באה לתליין" (2006), "Cherry Crush" (2007) ו"בעמק האלה" (2007). במקביל להשתתפותו בסרטי קולנוע, השתתף בפרקים בודדים של מספר סדרות טלוויזיה, בהן "מהדורה מוקדמת", "CSI", "הפרקליטים", "חוק וסדר: מדור מיוחד", "עמוק באדמה" ו"חוק וסדר: כוונה פלילית".

ב-2007 גילם את דמותו של טומי דונלי בסדרת הטלוויזיה "האחים דונלי" של רשת NBC, העוסקת במשפחה ממוצא אירי המעורבת בפשע המאורגן בשכונת הל'ס קיצ'ן בניו יורק. הסדרה ירדה מהמסכים לאחר עונה אחת.

במהלך השנתיים הבאות המשיך טאקר לככב על מסך הקולנוע, בין היתר בסרטים "The Ruins" (2008), "אנגלי בניו יורק" (2009), "ורוניקה מחליטה למות" (2009), "מסקדה" (2010), "שיעורי טיסה" (2010), ו"שלושת הימים הבאים" (2010), וכן השתתף בפרקים בודדים בסדרות הטלוויזיה "צווארון לבן", "מחשבות פליליות" ו"רופא להשכיר".

בין 2011 ל-2013 גילם דמות משנה שהופיעה במספר פרקים בסדרת הטלוויזיה "הורים במשרה מלאה" של רשת NBC. בשנים שלאחר מכן השתתף בפרקים בודדים של הסדרות "מבוקש" ו"חניבעל", וב-2014 שוב לוהק לתפקיד ראשי בסדרת הטלוויזיה "ממלכה", בה גילם את דמותו של ג'יי קולינה, צעיר הסובל מבעיות סמים ואלכוהול המנסה להשתקם בעזרת אמנויות לחימה משולבות. ב-2015 הצטרף לצוות הסדרה "צדק פרטי", בעונתה השישית. ב-2017 שיחק בסרט "וירג'יניה המתוקה". 

בשנת 2018 שיחק בתפקיד מרכזי בסרט הקצר "Skin" של במאי הישראלי גיא נתיב, זוכה פרס האוסקר בקטגוריית "הסרט הקצר הטוב ביותר", ושיחק בעונה השנייה של הסדרה "שלג צח", בתפקיד של מאט מקדונלד, ובעונה השנייה של הסדרה "וסטוורלד" ב-HBO בדמותו של קראדוק הבוגר. בשנת 2019 החל לככב בסדרה "העיר על הגבעה", כפרנקי ריאן ברשת שואוטיים, ושיחק בתפקיד הנבל בסרט "המלאכיות של צ'רלי" שביימה אליזבת' בנקס.

 חיים אישיים 
ב-16 ביוני 2012 נישא טאקר לטארה אחמד, בתו של ההיסטוריון הכלכלי זוכה פרס פוליצר ליאקת' אחמד. נולדו להם תאומים, בן ובת, ב-15 במאי 2019.

טאקר הוא המייסד של העמותה "קרן פגסוס", המשלימה את מסעם האקדמי של סטודנטים בעלי הישגים טובים על ידי שליחתם למחנה קיץ כאמצעי לעזור להם להתכונן לסביבות הגאוגרפיות והחברתיות החדשות של בתי הספר התיכוניים הפרטיים שבהם הם מתכננים ללמוד.

 פילמוגרפיה 
 קולנוע 
+שנהסרטתפקידהערות1994צרות במערבמוזס ג'וניור1996בזמן שגנבתטודסליפרסתומאס "טומי" מארקנו1999חמש ילדות יפותטים ווינר2000100 בנותמת'יו2001מים עמוקיםבו האלBall in the Houseג'יי ג'יי2003המנסרים מטקססמורגן2004עמדת המדינהמארקקרימינלמייקל2005בן ערובהדניס קלילגעת במיליםתלמידללא קרדיט2006פעימהג'ושLove Comes to the Executionerהאק2007אהבה מסוכנתג'ורדן וולסבעמק האלהמייק דירפילד2008חורבות (אנ')ג'ף2009אנגלי בניו יורקפטריק אנגוסורוניקה מחליטה למותאדוארד2010Flying Lessonsבילימסקדהשייןשלושת הימים הבאים דייוויד2017Sweet Virginia מיטשל2018Skinג'פרי2019המלאכיות של צ'רליהודאק2023God Is a Bulletארול גריידקלים ועמודי חשמלטום

 טלוויזיה 
+שנהסדרהתפקידהערות1997מהדורה מוקדמתטוניפרק: "Frostbite"1998Mr. Musicרוב טננטסרט טלוויזיה 2001הפרקליטיםצ'אד בולדווין / ג'יימס טאקרפרק: "Vanished: Part 1 & 2"2002פיליאלי וקסלרפרק: "The Curse of the Klopman Diamonds"2003CSIפיטרפרק: "Crash and Burn"חוק וסדר: מדור מיוחדאיאן טייטפרק: "Abomination"2004עמוק באדמהברונו באסקרוויל וולשפרק: "Falling into Place"2005Masters of Horrorג'קפרק: "Dance of the Dead"2006חוק וסדר: כוונה פליליתדרופרק: "Wrongful Life"2007האחים דונליטוני דונליתפקיד ראשי; 13 פרקים2010צווארון לבןאייברי פיליפספרק: "Hard Sell"2011מחשבות פליליותריימונד דונובןפרק: "The Thirteenth Step"רופא להשכירשואו מורגן2 פרקים2014–2011הורים במשרה מלאה (אנ')בוב ליטל10 פרקים2012תפיסהבריידי מק'רואופרק: "Nemesis"מבוקשריילי קוואנופרק: "Triggerman"2014חניבעלמת'יו בראון2 פרקים2017–2014ממלכהג'יי קולינהתפקיד ראשי; (3 עונות); 40 פרקים2015צדק פרטיבון5 פרקים2017אלים אמריקאיםלייסמית'פרק: "The Bone Orchard"2018, 2020וסטוורלדקראדוק6 פרקים2019–2018שלג צחמאט מק'דונלאדתפקיד חוזר (עונות 3-2); 10 פרקים2019העיר על הגבעהפרנק ריאןתפקיד ראשי (עונה 1); 10 פרקים2020Monsterland אלכספרק: "Port Fourchon, LA"2021Debris בריאן בנוונטיתפקיד ראשי; 13 פרקים2022הדהודיםדילן ג'יימסמיני-סדרה2023The Mantawauk Cavesג'וליאן סולאספודקאסט; 12 פרקים

קישורים חיצוניים

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:שחקנים ילדים יהודים
קטגוריה:רקדני בלט יהודים
קטגוריה:רקדני בלט אמריקאים
קטגוריה:רקדנים יהודים אמריקאים
קטגוריה:אמריקאים ממוצא יהודי-רומני
קטגוריה:אמריקאים ממוצא אירי
קטגוריה:אמריקאים שנולדו ב-1982